અમદાવાદ: શહેરના નવરંગપુરા વિસ્તારમાં આવેલી દર્શન સોસાયટીના એક બંગલામાં મોડી રાતે અજાણ્યા શખસોએ ઘૂસી જઇ ૯ર વર્ષીય વૃદ્ધની હત્યા કરી હતી. હત્યા બાદ તેઓ કાર લઇ ફરાર થઇ ગયા હતા. વહેલી સવારે ઉપરના માળે સૂતેલો પુત્ર નીચે આવતાં ઘટનાની જાણ થઇ હતી. આ બનાવ અંગે પોલીસને જાણ કરાતાં ક્રાઇમ બ્રાન્ચ અને નવરંગપુરા પોલીસનો કાફલો ઘટનાસ્થળે દોડી ગયો હતો. નવરંગપુરા પોલીસ અને ક્રાઇમ બ્રાન્ચે આરોપીઓને ઝડપવા વિવિધ ટીમ બનાવી તપાસ શરૂ કરી છે.